KOMISSION PÄÄTÖS,
tehty 26 päivänä tammikuuta 1999,
moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä annetun neuvoston direktiivin 72/166/ETY soveltamisesta (tiedoksiannettu numerolla K(1999) 109) (ETA:n kannalta merkityksellinen teksti) (1999/103/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24 päivänä huhtikuuta 1972 annetun neuvoston direktiivin 72/166/ETY (1), sellaisena kuin se on viimeksi muutettuna direktiivillä 90/232/ETY (2), ja erityisesti sen 2 artiklan 2 kohdan ja 7 artiklan 3 kohdan,
sekä katsoo, että
direktiivin 72/166/ETY 1 artiklan 3 kohdassa määriteltyjen jäsenvaltioiden sekä Norjan, Sveitsin, Unkarin, T Osekin, Slovakian, Islannin ja Slovenian kansallisten vakuutuksenantajien toimistojen ("toimistot") välisiä nykyisiä suhteita, joiden avulla voidaan yhteisesti lakkauttaa sellaisten ajoneuvojen vakuutusten tarkastukset, joiden pysyvä kotipaikka on kyseisten 19 maan alueella, sääntelevät 2 päivänä syyskuuta 1951 kansallisten vakuutuksenantajien toimistojen kesken tehtyä vihreän kortin järjestelmää koskevaa yleissopimusta täydentävät seuraavat sopimukset ("lisäsopimukset"), jotka on tehty:
- 12 päivänä joulukuuta 1973 yhdeksän jäsenvaltion sekä Itävallan, Suomen, Norjan, Ruotsin ja Sveitsin toimistojen kesken ja laajennettu 15 päivänä maaliskuuta 1986 koskemaan Portugalin ja Espanjan toimistoja sekä 9 päivänä lokakuuta 1987 Kreikan toimistoa,
- 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten neljäntoista allekirjoittajan sekä Unkarin toimiston kesken,
- 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten neljäntoista allekirjoittajan sekä T Osekkoslovakian toimiston kesken,
- 14 päivänä maaliskuuta 1986 Kreikan sekä T Osekkoslovakian ja Unkarin toimistojen kesken,
komissio on sen jälkeen tehnyt 6 päivänä helmikuuta 1974 päätökset 74/166/ETY (3) ja 74/167/ETY (4), 13 päivänä joulukuuta 1974 päätöksen 75/23/ETY (5), 16 päivänä toukokuuta 1986 päätökset 86/218/ETY (6), 86/219/ETY (7) ja 86/220/ETY (8) sekä 18 päivänä toukokuuta 1988 päätökset 88/367/ETY (9), 88/368/ETY (10) ja 88/369/ETY (11), jotka koskevat direktiivin 72/166/ETY soveltamista ja joissa vaaditaan, että kukin jäsenvaltio lakkaa tarkastamasta sellaisten ajoneuvojen liikennevakuutuksia, joiden pysyvä kotipaikka on toisen jäsenvaltion Euroopassa olevalla alueella tai Unkarin, T Osekkoslovakian, Ruotsin, Suomen, Norjan, Itävallan tai Sveitsin alueella ja joita lisäsopimukset koskevat,
toimistot ovat tarkastaneet ja yhdenmukaistaneet lisäsopimusten tekstit ja korvanneet ne 15 päivänä maaliskuuta 1991 direktiivin 72/166/ETY 2 artiklan 2 kohdassa säädettyjen periaatteiden mukaisesti tehdyllä yhdellä sopimuksella ("monenvälinen takuusopimus"),
komissio on sen jälkeen 30 päivänä toukokuuta 1991 tehnyt päätöksen 91/323/ETY (12), jolla kumotaan lisäsopimuksia koskevat päätökset, joissa jäsenvaltioita vaaditaan olemaan tarkastamatta sellaisten ajoneuvojen liikennevakuutuksia, joiden pysyvä kotipaikka on toisen jäsenmaan Euroopassa olevalla alueella tai Unkarin, T Osekkoslovakian, Ruotsin, Suomen, Norjan, Itävallan taikka Sveitsin alueella, ja joka korvaa ne monenvälisellä takuusopimuksella 1 päivästä kesäkuuta 1991 alkaen,
komissio on tehnyt päätöksen 93/43/ETY (13), jossa jäsenvaltioita vaaditaan olemaan tarkastamatta 1 päivästä tammikuuta 1993 alkaen sellaisten ajoneuvojen liikennevakuutuksia, joiden pysyvä kotipaikka on Islannin alueella ja joita koskee kansallisten vakuutustenantajien toimistojen 15 päivänä maaliskuuta 1991 tekemä monenvälinen sopimus,
toimistot ovat muuttaneet 17 päivänä syyskuuta 1993 tehdyllä lisäyksellä monenvälistä takuusopimusta T Osekin ja Slovakian sisällyttämiseksi soveltamisalaan,
komissio on tehnyt 27 päivänä lokakuuta 1997 päätöksen 97/828/EY (14), jolla monenvälisen takuusopimuksen soveltamisalaa laajennetaan 1 päivästä marraskuuta 1997 koskemaan Sloveniaa, ja
Kroatia on allekirjoittanut monenvälisen takuusopimuksen 17 päivänä syyskuuta 1998,
ON TEHNYT TÄMÄN PÄÄTÖKSEN:
1 artikla
Jäsenvaltioiden on oltava tarkastamatta 1 päivästä helmikuuta 1999 sellaisten ajoneuvojen liikennevakuutuksia, joiden pysyvä kotipaikka on Kroatian alueella ja joita koskee kansallisten vakuutuksenantajien toimistojen 15 päivänä maaliskuuta 1991 tekemä monenvälinen sopimus.
2 artikla
Jäsenvaltioiden on ilmoitettava viipymättä komissiolle tämän päätöksen soveltamiseksi toteuttamansa toimenpiteet.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä tammikuuta 1999.